stanford-oval/wikipedia huggingface dataset:
Kazuma Kamachi
Ura

Kamachi on jo nuoresta pitäen ollut kiinnostunut tarinoiden kirjoittamisesta. Kamachi osallistui Dengeki novel palkinto kilpailuun mutta karsiutui kolmannella kierroksella pois. Hänen tarinansa sai kuitenkin Dengekin päätoimittajan Miki Kazuman kiinnostuksen, ja Kazuman esikoisteoksen kirjoittamisprosessi aloitettiin. Vuoden jälkeen vuonna 2004 Kamachi julkaisi Dengeki Bunkon alaisena A Certain Magical Index light novellin, joka suosion myötä muodostui light novel sarjaksi, josta ollaan tehty manga ja anime versiot ja Spin off:eja. Kazuman kirjoittamia light novelleja julkaistaan monia kappaleita vuosittain tiheällä tahdilla. A Certain Magical Index sarjan lisäksi Kamachi on kirjoittanut Heavy Objects -light novel sarjan vuosina 2009-2021, Mitou Shoukan://Blood sing -light novel sarjan vuosina 2014-2019 ja muita yksittäisiä Light novelleja
Käännös suomeksi
Selymbria

| Selymbria> Σηλυμβρία.Sijainti |
| --- | --- |
 Selymbria
Koordinaatit:  41°4′42″N, 28°14′51″E
Valtio:  Turkki
Paikkakunta:  Silivri, İstanbul
Historia
Tyyppi:  kaupunki
Ajanjakso:  n. 675/650 eaa.–
Huippukausi:  400–300-luku eaa.
Kulttuuri:  antiikki
Valtakunta:  itsenäinen kaupunkivaltio Rooman valtakunta Bysantin valtakunta
Alue:  Propontinen Traakia
Provinssi:  Thracia
Infobox OKNimi-testi OK: 
Selymbria (m.kreik. Σηλυμβρία, Sēlymbria, myös Σηλυβρίη, Sēlybriē, Σηλυβρία, Sēlybria, Σαλυβρία, Salybria), myöhemmin Eudoksiupolis (m.kreik. Εὐδοξιούπολις, Eudoksiūpolis, lat. Eudoxiopolis), oli antiikin aikainen kaupunki ja kaupunkivaltio (polis) Propontisessa Traakiassa nykyisen Turkin alueella. Se sijaitsi nykyisen Silivrin kaupungin paikalla.
Maantiede

Selymbrian kaupunki sijaitsi Traakiassa Propontiiin eli nykyisen Marmaranmeren rannalla lännenpuoleisen Perinthoksen ja idänpuoleisen Byzantionin välissä. Pseudo-Skylaks mainitsee sen kaupunkina ja satamana, joka sijaitsi 500 stadioninmitan päässä Pontoksen eli Mustanmeren suulta. Itinerarium Burdigalense (Itinerarium Hierosolymitanum), joka käyttää kaupungista nimimuotoa Salamembria, sanoo sen sijainneen 22 roomalaista mailia itään Perinthoksesta ja 44 mailia länteen Konstantinopolista eli aiemmasta Byzantionista. Selymbria sijaitsi lähellä Anastasios I:n rakennuttaman, Konstantinopolin suojelemiseksi tehdyn muurin eteläpäätyä.
Selymbrian kaupunkivaltion hallussa olleen alueen kooksi on arvioitu noin 200–500 neliökilometriä. Alue rajautui lännessä Daminon Teikhoksen alueeseen ja idässä Byzantionin alueeseen, jonka suunnassa rajaseudulla sijaitsivat joet Athyras ja Bathynias.
Historia

Selymbrian kaupunki perustettiin Pseudo-Skymnoksen mukaan Megarasta käsin. Perustaminen ajoitetaan arkaaiselle kaudelle noin vuosiin 675–650 eaa. Strabonin mukaan kaupungin nimi merkitsi ”Selyksen kaupunkia”, mistä on päätelty, että Selys oli joko sen perustajan tai megaralaisten siirtokuntalaisten johtajan nimi. Pääte -bria taas tarkoitti traakian kielessä kaupunkia. Selymbria perustettiin jo ennen Byzantionin perustamista, sillä myös se oli megaralainen siirtokunta. Kaupungin kansalaisesta käytettiin etnonyymejä Sēlymbrianos (Σηλυμβριανός), Sēlybrianos (Σηλυβριανός), Selynbrianos (Σελυνβριανός) ja Salyprianos (Σαλυπριανός).
Selymbrian lyömä hopeinen trioboli, 400-luku eaa.
Persialaiset valtasivat Selymbrian 400-luvun eaa. alussa Joonian kapinan jälkeen. Myöhemmin samalla vuosisadalla, sen jälkeen kun persialaiset oli ajettu pois, Selymbria kuului Ateenan johtamaan Deloksen meriliittoon. Se esiintyy liiton verotusluetteloissa useita kertoja vuosina 454/453–418/417 eaa. Kaupunki löi 400-luvulla eaa. omaa hopearahaa.
Vuonna 410 eaa. Selymbria liittyi Perinthoksen kapinaan Ateenaa vastaan, ja ateenalaismieliset karkotettiin kaupungista. Ateenan joukkoja Propontiilla komensi Alkibiades, ja selymbrialaiset kieltäytyivät päästämästä hänen armeijaansa kaupunkiin, mutta antoivat hänelle rahaa, todennäköisesti houkutellakseen häntä luopumaan hyökkäyksestä. Myöhemmin vuonna 408 eaa. Alkibiades kuitenkin sai Selymbrian haltuunsa eräiden ateenalaismielisten kaupunkilaisten suorittaman kavalluksen avulla. Verotettuaan asukkaita hän jätti sinne varuskunnan. Kaupungille palautettiin sen itsehallinto vuonna 408 eaa. Ksenofon tapasi Selymbriassa vuonna 400/399 eaa. Medosadeen, Seuthes II:n lähettilään, jonka joukot myöhemmin leiriytyivät kaupungin läheisyyteen.
Vuodesta 377 eaa. Selymbria kuului toiseen Ateenan liittoon. Se liittyi Byzantionin kapinaan Ateenaa vastaan vuonna 357 eaa. Filippos II ilmeisesti piiritti Selymbriaa vuonna 340 eaa. Tämä seikka esiintyy Filippoksen nimiin laitetussa kirjeessä, jota lainataan Demostheneen Puheessa kunniaseppeleestä. Asiakirja on epäperäinen, mutta itse piiritystä arvellaan silti tapahtuneeksi. Selymbria vaikuttaa tulleen Byzantionin, Perinthoksen tai kummankin alaisuuteen 300-luvun eaa. jälkimmäisellä puoliskolla, mahdollisesti samaan aikaan kuin mainitut kaksi kaupunkia tekivät sympoliteia-sopimuksen Filipposta vastaan.
Roomalaisissa lähteissä Selymbria mainitaan vain lyhyesti. Plinius vanhempi mainitsee sen olleen Hippokrateen oppilaan Prodikoksen syntymäpaikka.
Myöhäisantiikin aikana kaupungin nimeksi muutettiin Eudoksiupolis keisari Arcadiuksen vaimon Aelia Eudoxian kunniaksi, ja se kantoi tätä nimeä melko pitkään. Nykyisen kaupungin nimi Silivri kuitenkin osoittaa, että alkuperäinen nimi palasi myöhemmin käyttöön, sillä nimi on muuntunut Selymbriasta.
Rakennukset ja löydökset

Antiikin aikaisten lähteiden perusteella kaupunki on ollut linnoitettu viimeistään 400-luvulla eaa. Kaupungissa oli sen suojelijan Apollon Pythioksen kultti ja pyhäkkö, johon julkiset asiakirjat laitettiin esille. Kaupungin paikalta on kerätty vähäistä muinaisesineistöä lähinnä 1800-luvulla.
Selymbrian lyömä hopearaha, n. 425/420-411/410 eaa. Kuvituksessa kukko sekä viljantähkä ja teksti ΣA-ΛY, Saly.
Juanmi Callejón

| Henkilötiedot |
| --- | --- | --- |
Koko nimi: Juan Miguel Callejón Bueno
Syntymäaika: 11. helmikuuta 1987 (ikä 37)
Syntymäpaikka: Motril, Espanja
Pelipaikka: keskikenttäpelaaja
Pituus: 179 senttimetriä
Seura
Seura: Marbella
Junioriseurat
2005–2007: Real Madrid
Seurat
| Vuodet | Seura | O (M) |
| 2007–2008 2008–2010 2009–2010 2010–2011 2011–2013  2020– | Real Madrid Castilla Mallorca → Albacete (laina) Córdoba Hércules . . . Marbella | 35 (8) 1 (0) 29 (1) 33 (3) 5 (1) |
 Seurajoukkueuran tilastot kattavat vain kansalliset sarjat, päivitetty 14. tammikuuta 2012.
Juan Miguel "Juanmi" Callejón Bueno (s. 11. helmikuuta 1987 Motril, Granada, Espanja) on espanjalainen jalkapalloilija. Hän edustaa kotimaassaan Marbellaa ja on pelannut myös monissa muissa joukkueissa, joista pisimpään bolivialaisessa Club Bolívarissa. Hän on pelipaikaltaan keskikenttäpelaaja.
Hänellä on kaksoisveli José María, joka pelaa myös jalkapalloa. He ovat kumpainenkin Real Madridin kasvatteja.
Ura

Kaudella 2005–2006 Callejón pelasi Real Madridin junioreissa 33 ottelua ja teki niissä kahdeksan maalia. Maaliskuussa 2007 Callejón nousi Real Madridin reservijoukkueeseen, jossa hän pelasi kauden 2006–2007 loppuun, jonka jälkeen joukkue tippui sarjaporrasta alemmaksi. Kauden 2007–2008 hän pelasi yhdessä veljensä kanssa niin ikään Castillassa.
11. elokuuta 2008 Callejón teki neljävuotisen sopimuksen pääsarjajoukkue Mallorcan kanssa. Hänen veljensä jätti myös Castillan ja siirtyi Espanyoliin. Mallorca omistaa kolme neljäsosaa hänen pelaajaoikeuksistaan. Ensiesiintymisensä pääsarjassa hän teki 25. syyskuuta 2008 kotiottelussa Numanciaa vastaan.
Matti Laukkonen

| Matti Laukkonen |
| --- | --- |
 Tauno Miesmaan karikatyyri Matti Laukkosesta vuodelta 1922.
Kansanedustaja
 1.4.1919–4.9.1922  
Ryhmä/puolue:  SDP
Vaalipiiri:  Oulun eteläinen
Henkilötiedot
Syntynyt: 30. elokuuta 1883 Karstula
Kuollut: 20. toukokuuta 1946 (62 vuotta) Kannus
Ammatti:  maalarimestari
Matti Laukkonen (30. elokuuta 1883 Karstula – 20. toukokuuta 1946 Kannus) oli suomalainen poliitikko, joka toimi SDP:n kansanedustajana vuosina 1919–1922. Hän loikkasi myöhemmin äärioikeistolaisen IKL:n riveihin.
Elämä

Matti Laukkosen vanhemmat olivat karstulalainen mylläri Kaarle Laukkonen (s. 1850) ja Lehtimäellä syntynyt Vilhelmiina Kaltiala (s. 1852). Perhe muutti Kannuksen kautta Ouluun, jossa Laukkonen meni maalarinoppiin. Hän oli Oulun maalarien ammattiosaston sihteeri ja vaikutti myös sosialidemokraattisen nuorisoliiton paikallisosastossa. Työskenneltyään jonkin aikaa Ruotsissa Laukkonen seurasi takaisin Kannukseen muuttanutta perhettään. Hän toimi muun muassa Kannuksen työväenyhdistyksen sihteerinä.
Vuonna 1912 Laukkonen lähti lyhyeksi aikaa siirtolaiseksi Yhdysvaltoihin, jossa hän asui Massachusettsin Fitchburgissa. Suomeen palattuaan Laukkonen asettui jälleen Kannukseen ja toimi vuodesta 1914 lähtien sosialidemokraattien kiertävänä puhujana, kunnes hänet valittiin 1916 Oulun läänin eteläisen vaalipiirin piirisihteeriksi. Laukkonen pysytteli erossa sisällissodan tapahtumista ja vuoden 1919 vaaleissa hänestä tuli kansanedustaja. Laukkonen äänesti pienviljelijöitä koskevissa kysymyksissä usein Maalaisliiton linjan mukaisesti, minkä johdosta hän joutui epäsuosioon puolueessaan. Laukkonen perusteli äänestyskäyttäytymistään vaalipiirinsä pienviljelijöiden edulla.
Pudottuaan edukunnasta Laukkonen työskenteli 1922-1925 Oulussa ilmestyneen Kansan Tahdon toimitussihteerinä, jonka jälkeen hän pyöritti omaa maalausliikettä Kannuksessa. Vuosina 1927-1928 Laukkonen oli sosialidemokraattien piirisihteerinä Porissa. Hän toimi Kannuksen työväenyhdistyksen puheenjohtajana 1929-1932 ja kuului Lestijokilaakson Osuusliikkeen perustajiin. Laukkonen oli myös Kannuksen kunnanvaltuuston jäsen. 1930-luvun puolivälissä hän ryhtyi IKL:n kannattajaksi ja oli puolueen ehdokkaana vuoden 1936 eduskuntavaaleissa.
Perhe

Matti Laukkosen puoliso oli Toholammilla syntynyt Alma Aliina Luoma (1887-1930), jonka kanssa hän avioitui Yhdysvalloissa vuonna 1912. Pariskunnalla oli kolme lasta.
Hammastahna

Suositus: Pese hampaat kahdesti päivässä ja puhdista ienvälit harjalla tai hammaslangalla.
Erimerkkisiä hammastahnoja.
Hammastahna on hampaiden harjaamiseen käytettävä puhdistusaine. Sitä käytetään yleensä levittämällä tahnaa hammasharjaan. Hammastahnoihin lisätään fluoria, koska fluori vahvistaa paikallisesti mineraalien saostumista hammaskiilteeseen ja vähentää reikiintymistä oleellisesti. Puhdas hammaspinta ei reikiinny; siksi hampaat tulisi pestä päivittäin ainakin kahdesti fluoripitoista hammastahnaa käyttäen.
Hammastahnan käyttö

Suomen Hammaslääkäriliitto suosittaa hampaiden harjaamista ainakin aamuin ja illoin pehmeällä hammasharjalla ja fluoria sisältävällä hammastahnalla. Harjauksen tulisi kestää kaksi minuuttia. Harjauksen jälkeen tahna syljetään pois suusta. Harjauksen jälkeen tulisi olla syömättä ja juomatta mielellään noin kaksi tuntia.
Sopiva määrä hammastahnaa on:
Alle kolmevuotiaille hammastahnaa laitetaan sipaisun tai riisiryynin verran. Hammastahnassa tulee olla 1 000–1 100 ppm fluoria.
3–5-vuotiaille hammastahnaa laitetaan lapsen pikkusormen kynnen verran ja hampaat pestään kahdesti päivässä. Hammastahnassa tulee olla 1 000–1 100 ppm fluoria.
Kuuden vuoden iästä alkaen, sekä aikuisilla, hammastahnaa tulisi käyttää 0,5–2 cm annos kahdesti päivässä. Hammastahnassa tulee olla 1 450 ppm fluoria.
Alueilla, joissa on runsaasti fluoria juomavedessä suositus on:
Kun fluoria on 0,7 mg/l ja 1,5 mg/l välillä, alle kuusivuotiaille suositellaan tahnaa, jonka fluoripitoisuus on enintään 500 ppm.
Kun fluoria on juomavedessä 1,5 mg/l tai enemmän, ei alle kuusivuotiaiden tulisi käyttää fluoripitoista hammastahnaa.
Hampaiden pesu hammastahnalla auttaa estämään reikiintymistä ja ientulehdusta. Lisäksi se estää pahanhajuista hengitystä ja hammaseroosiota, eli hampaiden liukenemistä hapoista.
Ominaisuudet ja ainesosat

Hammastahnan perustehtävä on estää reikiintymistä ja ienten tulehtumista. Hammastahnassa olevan fluori vahvistaa kiillettä ja ehkäisee bakteerien hapontuottoa. Suomessa fluorihammastahnoja on ollut saatavilla 1960-luvun alusta lähtien. Myös ksylitoli on hyväksi. Hammastahna ei saisi myöskään olla liian hankaavaa. Hammastahna voi joskus olla raidallista.
| Käyttäjäryhmä | Fluoripitoisuus |
| --- | --- |
Lapset (alle 6 vuotta): 1 000–1 100 ppm
Nuoret ja aikuiset: 1 450 ppm
Tekohampaat: ei fluoria
Suuri reikiintymisriski: 5 000 ppm
Ominaisuudet ja ainesosat > Fluori

Hammastahnan suositeltu fluoripitoisuus riippuu iästä ja hampaiden ominaisuuksista. Aikuisilla fluoripitoisella hammastahnalla pesu kahdesti päivässä takaa riittävän fluoripitoisuuden. Fluori edistää hammaskiilteessä palautumista, tuomalla takaisin kiilteeseen korvaavia mineraaleja, kuten kalsiumia.
Alle 3-vuotiaille suositellaan hammastahnaa, jossa on 1 000–1 100 ppm fluoripitoisuus. 6-vuotiaasta eteenpäin sekä aikuisille suositellaan hammastahnaa, jossa on 1 450 ppm fluoripitoisuus. Fluorittomia hammastahnoja voidaan suositella lapsille, jotka asuvat runsaasti fluoria sisältävällä pohjavesialueella tai hampaattomille henkilöille, joiden suussa on vain implanttihampaita. Hammastahnan fluori aiheuttaa kulumaa implantin pintaan. Fluori on tarkoitettu kiilteen vahvistamiseen, joten sitä ei tarvita implantteihin.
Hammastahnoissa käytetyt fluorin eri muodot:
natriumfluoridi (NaF) ja natriummonofluorofosfaatti (Na-MFP) ovat yleisesti hammastahnoissa käytettyjä fluoriyhdisteitä.
Tinafluoridin (engl. Stannous fluoride) on havaittu olevan muita fluorivalmisteita tehokkaampi hampaiden suojauksessa eroosiota vastaan. Se on antibakteerinen ja hidastaa kariesbakteerien kasvua ja toimintaa.
Amiinifluoridi pienentää syljen pintajännitystä, minkä vuoksi fluori leviää paremmin kaikille hammaspinnoille.
Ominaisuudet ja ainesosat > Tensidit

Pesevät ainesosat eli tensiditt saavat hammastahnan vaahtoamaan, mikä auttaa irrottamaan plakkia. Vaahto kuljettaa hyödyllisiä pesuaineita ja fluoria paikkoihin, jonne mekaanisella harjauksella ei hammastahna kulkeutuisi.
Useissa hammastahnoissa olevalla natrium­lau­ryy­li­sul­faatilla (engl. sodium lauryl sulfate, lyh. SLS) on vähäinen bakteereja tuhoava vaikutus. Sen tarkoituksena on lisätä hammastahnan vaahtoavuutta ja pidentää fluorin vaikutusaikaa. Se voi edistää aftojen syntymistä niillä ihmisillä, joilla on taipumus saada niitä, sekä voi aiheuttaa joillakin maku- ja tuntohäiriöitä, sekä limakalvojen kuoriutumista. Mikäli näitä esiintyy, on syytä käyttää tahnaa, jossa ei ole ainetta.
Ominaisuudet ja ainesosat > Hiovat aineet

Hiovat aineet poistavat plakkia ja värjäymiä. Hiovia aineita on noin 20–40 % hammastahnan koostumuksesta. Hiovia aineita ovat muun muassa piidioksidi eli hydrated silica, alumiinioksidi, karbonaatit kuten sooda tai kalsiumkarbonaatti, kalsiumpyrofosfaatti.
Ominaisuudet ja ainesosat > Ksylitoli

Ksylitolia sisältävillä hammastahnoilla on reikiintymistä estävä vaikutus. Se lisää syljen eritystä ja estää syljen pH-arvon laskemista. Suuri pitoisuus ksylitolia (10–20 % painosta) ehkäisee reikiintymistä aiheuttavien mutans-streptokokkibakteerien toimintaa.
Ominaisuudet ja ainesosat > Muut ainesosat

Kosteutta ylläpitävät humektantit säilyttävät hammastahnan rakenteen ja säilyttävät sen kosteuden, niin ettei hammastahna kuivu. Humektantteja ovat muun muassa sorbitoli, glyseroli ja oliiviöljy. Sakeutusaineet, kuten selluloosakumi, auttavat hammastahnan oikeanlaisen rakenteen aikaansaamisessa. Säilöntäaineet estävät bakteerien ja muiden mikrobien kasvua hammastahnassa. Aromit ja väriaineet saavat hammastahnan näyttämään ja maistumaan miellyttävältä. Tavallisesti päivittäistavarakaupoissa myytävät hammastahnat eivät sisällä gluteenia.
Eri tyyppiset hammastahnat > Lasten hammastahnat

Lasten hammastahnat ovat miedompia ja sisältävät vähemmän fluoria. Yhtäältä fluorin saanti on erittäin tärkeää juuri hampaiden puhkeamisvaiheessa. Tällöin hampaan kiilteen kovettuminen on vielä kesken ja jatkuu useita viikkoja hampaan puhkeamisen jälkeen. Toisaalta liika fluorin saanti voi aiheuttaa lapsen hampaisiin valkoisia läikkiä (hammasfluoroosi) ja häiritä kiillepinnan mineraalisaatiota; hampaan pinnasta tulee helposti lohkeileva ja reikiintyvä.
Mikäli alle kouluikäisille käytetään tavallista hammastahnaa, tulisi hammastahnaa annostella harjalle vain hyvin pieni määrä. Kouluikäinen voi hyvin käyttää jo tavallista hammastahnaa, mutta tahna-annos saa tällöinkin olla vain noin herneen suuruusluokkaa. Kuusivuotiaat ja sitä vanhemmat voivat käyttää 0,5–2 cm pituista annosta hammastahnaa, jossa on 1 450 ppm fluoria. Fluorimäärä on merkitty pakkaukseen.
Lasten ei tule käyttää hammastahnoja, joiden ilmoitetaan ehkäisevän hammaskiveä, valkaisevan tai sisältävän antimikrobisia aineita.
Eri tyyppiset hammastahnat > Valkaisevat hammastahnat

Valkaisevalla hammastahnalla ei voi muuttaa hampaiden väriä. Ne vain poistavat kahvin ja tupakoinnin aiheuttamia pintavärjäymiä tai piilottavat hampaiden oikeaa väriä. Valkaisevat hammastahnat perustuvat joko hankaavuuteen, entsyymeihin tai sinitekniikoihin, jossa sininen väri saa hampaat näyttämään valkoisemmilta.
Valkaisevat hammastahnat hierovat kiilteiden värjäymiä hampaiden pinnalta pois. Pitkäaikaisessa käytössä ne hierovat myös valkoisen hammaskiilteen pois, paljastaen keltaisen hammasluun. Hankaavissa hammastahnoissa käytetään hankaukseen hohkakivijauhetta, ruokasoodaa tai piioksidia.
Valkaisevissa hammastahnoissa voidaan myös käyttää optisia valkaisuaineita. Kemiallinen valkaisu perustuu entsyymille. Optisille valkaisuaineille perustuvat hammastahnat sisältävät sinistä väriä tai lisäävät hampaiden sinisyyttä, joka poistaa keltaisuuden vaikutelmaa.
Ainoa tapa valkaista hampaat oikeasti on käydä hammaslääkärillä hampaiden vetyperoksidi- tai karbamidiperoksidikäsittelyssä, joka valkaisee kiilteen alla olevan hammasluun.
Eri tyyppiset hammastahnat > Erikoishammastahnat

Suurin osa hammastahnan käyttäjistä saa tarvittavan hyödyn tavallisesta fluoria sisältävästä hammastahnasta. Erikoistahnoissa on yleensä jokin ainesosa, joka pyrkii vähentämään vihlomista tai valkaisemaan hampaita. Proteesien puhdistamiseen ei suositella hampaiden puhdistukseen tarkoitettua tahnaa niiden hankaavuuden vuoksi.
Arginiinia sisältävät hammastahnat väittävät torjuvan hampaiden vihlontaa. Argiinin tehoa ei ole pystytty osoittamaan yksiselitteisesti. Joissain tutkimuksissa on havaittu, että se voi vähentää vihlomista väliaikaisesti. Hammastahnoissa voi olla myös hammaskiven muodostumista hidastavia ainesosia, kuten triklosaania, sinkkinsitraattia, klooriheksidiinia ja eteerisiä öljyjä.
Joissain erikoistahnoissa on betaiinia tai oliiviöljyä. Nämä kosteuttavat suuta.
Reseptillä määrättävää runsasfluorista 5 000 ppm hammastahnaa suositellaan niille, joiden riski saada reikiä on suuri. Sitä suositellaan myös estämään juuren alueen reikiintymistä ja eroosion haittojen ehkäisyyn ja vähentämiseen. Reseptin voi saada 16 vuotta täyttänyt. Reseptin kirjoittaa hammaslääkäri.
Historia

1900-luvun alussa hampaiden puhdistukseen ei ollut vakiintunut pesuaineiden koostumusta, vaan pesemisessä käytetyissä jauheissa oli muun muassa hiekkaa ja jauhettuja seepian luita. Ne olivat hyvin hankaavia ja vahingoittivat hampaita ja kiillettä.
Aiheesta muualla

Wikimedia Commonsissa on kuvia tai muita tiedostoja aiheesta .
Kosmetiikan kemiaa: Hammastahnat (Arkistoitu – Internet Archive)
Turun Sanomat: Tahnaa joka lähtöön
Raidallisen hammastahnan pursotusperiaate. Putkilon sivukuvassa punainen alue edustaa ainesosaa, joka muodostaa raidat ja loppuosa on varsinainen hammastahna. Ainesosat ovat samassa putkilossa, mutta osat ovat niin viskooseja, etteivät ne sekoitu toisiinsa. Tuubin suuaukko on tähdenmuotoinen. Tuubia puristettaessa ulos pursuava hammastahna on raidallista koska väriaine purkautuu pääasiassa tähden sakaroiden kohdalta.
Vauvojen hammastahnaa ja hammasharja. Vauvojen hammastahnassa on vähemmän fluoria hammasfluoroosiin ja nielemisriskin vuoksi, eikä tahnassa tyypillisesti käytetä hankaavia ainesosia maitohampaiden suojelemiseksi.
Jääsken kansallispuku

Jääsken kansallispuku (oikealla) vuonna 1966
Jääsken kansallispuku vuonna 1900
Jääsken kansallispuku on suomalainen kansallispuku.
Puku edustaa karjalaista Jääsken seudun kansan juhlapukeutumista 1800-luvulta. Pukumalli on peräisin 1880-luvulta ja sitä on tarkistettu vuonna 2015.
Pukuun kuuluu musta liivi ja villahame, jonka alareunassa on punainen tere. Esiliinassa on vaakaraitoja, punaista kudontaa ja sinistä nyytinkipitsiä.
Aiheesta muualla

Jääski Kansallispuvussa
Zakk Wylde

| Zakk Wylde |
| --- | --- |
 Zakk Wylde, 2015
Henkilötiedot
Syntynyt: 14. tammikuuta 1967 (ikä 57) Bayonne, New Jersey, Yhdysvallat
Ammatti:   muusikko  lauluntekijä  näyttelijä  musiikkituottaja 
Muusikko
Aktiivisena:  1987–
Tyylilajit:  metallimusiikki 
Soittimet:   kitara  basso  banjo  piano  kosketinsoitin  mandoliini  huuliharppu  urut  mellotron 
Yhtyeet:   Ozzy Osbourne  Black Label Society  Pride & Glory  Steel Dragon 
Levy-yhtiöt:   Geffen  Spitfire  InsideOut  Artemis, Roadrunner  Epic  Sony 
Aiheesta muualla
www.zakkwylde.com ja www.zakkwylde.com
  [ Muokkaa Wikidatassa ] [ ohje ]  
Zakk Wylde soittamassa Gibsonin hänelle valmistamaa Bullseye- Les Paulia.
Zakk Wylde (oikealta nimeltään Jeffrey Phillip Wiedlandt, s. 14. tammikuuta 1967 Bayonne, New Jersey, Yhdysvallat) on yhdysvaltalainen kitaristi.
Ura

Wylden kiinnostus musiikkiin alkoi hyvin nuorena ja hän soitti oboeta koulun orkesterissa ala-asteella. Pian häntä alkoi kiinnostaa kitaransoitto, joten hän osti akustisen kitaran, jonka soittaminen ei sittenkään jaksanut kauan kiinnostaa. 14-vuotiaana Wylde löysi kitaran uudelleen ja alkoi taas soittaa. Hän soitti klassista kitaraa ja kävi myös sekalaisilla kitarakursseilla. lähde?
Sooloura

Zakk Wylden soolouran julkaisuihin kuuluu akustinen albumi Book of Shadows. Wylden ensimmäinen sooloprojekti kantoi nimeä Pride & Glory (1991–1994). Hän soittaa nykyäänmilloin? pääasiassa omassa Black Label Society -yhtyeessä (1998–) jossa hän soolokitaran lisäksi hoitaa myös yhtyeen laulusolistin tehtävät. Pitkäaikaisin yhteistyösuhde Wyldellä kuitenkin ollut Ozzy Osbournen kanssa, jonka yhtyeessä hän on soittanut1987–1992, 1995, 1998, 2001–2004, 2006–2009 ja vuodesta 2017 lähtien.
Zakk Wylde soittaa pääasiassa Gibsonin hänelle tekemällä Custom Les Paulilla joissa on EMG-mikrofonit. Myös Epiphone ja Tokai ovat saaneet luvan valmistaa hänen custom-kitaroitaan.
Vuoden 2009 lopussa Ozzy Osbourne ilmoitti lopettavansa yhteistyön Zakk Wylden kanssa, Wylde kommentoi keskittyvänsä Black Label Societyyn. Ozzyn mukaan hänen musiikkinsa alkoi kuulostaa liian paljon Black Label Societylta ja Wylden silloisen alkoholiongelman nähtiin tuovan ongelmia.
Wylde oli mukana Ozzyn vuoden 2012 kiertuekokoonpanossa, joka esiintyi muun muassa Helsingissä 23. toukokuuta 2012. Hän oli mukana myös Ozzyn vuoden 2017 kiertueella ja sitä seuranneella No More Tours II -kiertueella.
14. heinäkuuta 2022 Wylden kerrottiin liittyneen yhteen palanneen Panteran kitaristiksi Dimebag Darrellin tilalle.
Soittotyyli

Wylde kommentoi oman soittotyylinsä syntyä seuraavasti Nikki Sixxin podcastissa vuonna 2017:
»Kun tulin ensimmäistä kertaa Ozzyn bändiin, mietin "Miten voin olla oma itseni?" En soita vibrakammella, hankkiuduin siitä eroon.
Minulla on niitä [vibrakampia] nyt, mutta vältin niitä tarkoituksella kun liityin bändiin. Ei tiluttelua, ei vibrakampea, ei diatonisia asteikkoja tai harmonista mollia. Tiedäthän, kolmen nuotin asteikko.
Näin et vain kuulosta siltä, jos et tee sitä. Kun GN'R oli suurin  suurin juttu – jos et halua olla kuin Slash, hanki Flying V tai SG. Tee vain päinvastoin kuin hän. Tai hanki Stratocaster!
Etkö halua kuulostaa Jimi Hendrixiltä? Älä soita Stratocasterilla – hanki Les Paul tai hanki Flying V. Se on jotain täysin päinvastaista kuin hän. Hanki kitara, jossa ei ole vibrakampea! Älä käytä Uni-Vibe-pedaalia. Pyyhit vain asioita pois listalta.
Palatakseni siihen, kun liityin Ozzyn bändiin - minä vain yliviivasin kaikki nämä asiat ja ainoa asia, joka minulle tavallaan jäi, oli pentatoniset asteikot. Rakastan John McLaughlinia, ja hän on sen kuningas, mitä tulee pentatonisten asteikkojen soittamiseen. Ja Frank Marino on valtavan tärkeä minulle.» 
(Zakk Wylde)